
Rīgā 							Parakstīšanas datums ir pēdējā pievienotā drošā 
elektroniskā paraksta  laika zīmoga datums

Rīgas bērnu un jauniešu centrs “Daugmale”, reģ. Nr. 40900013568, juridiskā adrese Jēkabpils iela 19A, Rīgā (turpmāk – PIRCĒJS), tā direktora Edgara Šābļa personā, kurš rīkojas saskaņā ar Rīgas domes 2023. gada 30. augusta  iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130. punktu un Rīgas domes 12.06.2024. nolikuma Nr. Nr. RD-24-411-no “Bērnu un jauniešu centra “Daugmale” nolikums” 42. punktu, , un 

SIA “ARMETECH”, reģ. Nr. 40003814527, juridiskā adrese: Kopiela 4, Ozolnieki, Ozolnieku pag., Jelgavas novads, Latvija LV-3018 (turpmāk – PIEGĀDĀTĀJS), tās valdes locekles Marijas Meirupska personā, kura rīkojas saskaņā ar statūtiem no otras puses,(katrs atsevišķi un abi kopā turpmāk – Puse/s), pamatojoties uz Rīgas BJC “Daugmale” rīkotā iepirkuma “Traktortehnikas iegāde Rīgas BJC “Daugmale” vajadzībām” (identifikācijas Nr. RNP 2026/22) (turpmāk – Iepirkums) rezultātiem, bez maldības, viltus un spaidiem noslēdz šādu līgumu (turpmāk - Līgums):

1. LĪGUMA PRIEKŠMETS
1.1. PIEGĀDĀTĀJS apņemas saskaņā ar Iepirkumā noteiktajām prasībām un PIEGĀDĀTĀJA iesniegto piedāvājumu  Iepirkumā, kas pievienoti kā līguma pielikumi un ir Līguma neatņemama sastāvdaļa (turpmāk – Līguma pielikums), piegādāt PIRCĒJAM 1 (vienu) jaunu, nelietotu traktoru LOVOL M254 un papildaprīkojumu: sniega lāpstu un rotējošo slotu (turpmāk – Prece).

2. PREČU PIEGĀDES  KĀRTĪBA
2.1. Preču piegāde PIEGĀDĀTĀJAM jāveic 30 (trīsdesmit) kalendāro dienu laikā no Līguma noslēgšanas dienas.
2.2. Preču piegādi veic uz Latgales ielu 283B, Rīgā;
2.3. PIEGĀDĀTĀJS Preču piegādi veic ar savu transportu un darbaspēku;
2.4. Pēc Preču piegādes PIEGĀDĀTĀJS iesniedz PIRCĒJAM attiecīgu Preču pavaddokumentu, kurā jābūt norādītai šādai informācijai:
2.4.1. Līguma datumus un numurs;
2.4.2. Pušu rekvizīti;
2.4.3. piegādāto Preču nosaukumam, skaitam un to vērtībai;
2.4.4. piegādes datums, piegādes adrese, iestādes nosaukums.
2.5. Pušu pilnvarotie pārstāvji veic piegādāto Preču pārbaudi, novērtējot Preču kvalitāti un atbilstību Līgumam. Vienlaicīgi ar Preces nodošanu, PIEGĀDĀTĀJS iesniedz ar Preces reģistrāciju saistītos dokumentus.
2.6. Ja PIEGĀDĀTĀJS piegādājis nekvalitatīvu, vai Iepirkuma tehniskajā specifikācijā noteiktajām prasībām neatbilstošu Preci, PIRCĒJA pārstāvis norāda atklātos trūkumus un neparaksta pavaddokumentu. Šādā gadījumā, konstatētās neatbilstības jānovērš 2 (divu) dienu laikā un jāveic atkārtota Preču piegāde, iesniedzot jaunu Preču pavaddokumentu.
2.7. Preču piegādes faktu Pušu pilnvarotie pārstāvji apliecina ar attiecīgu Preces pavaddokumentu parakstīšanu. Vienlaicīgi ar Preces nodošanu PIEGĀDĀTĀJS iesniedz PIRCĒJAM ar Preces kvalitāti un ekspluatāciju saistītos dokumentus, lietotāja rokasgrāmatu (ekspluatēšanas, apkopes noteikumus, servisa intervālus un tajos veicamos darbus, u.c.).
2.8. Abpusēji parakstīts pavaddokuments ir savstarpējo norēķinu pamats, kas dod tiesības PIEGĀDĀTĀJAM izrakstīt rēķinu un saņemt samaksu par veikto attiecīgo Preču piegādi. 
2.9. PIEGĀDĀTĀJS ir atbildīgs par Preces piegādi, ieskaitot pilnīgas vai daļējas bojāejas vai bojāšanās risku līdz Preces nodošanai PIRCĒJAM.


3. PIEGĀDĀTĀJA PIENĀKUMI
3.1. Veikt Preces piegādi, kā arī Preces nodošanu PIRCĒJAM saskaņā ar Līguma 2. punkta noteikumiem.
3.2. Pēc Preces piegādes veikt Preces darba spēju pārbaudi PIRCĒJAM, kā arī iesniegt parakstīšanai Preču pavaddokumentu. 
3.3. PIEGĀDĀTĀJS nodrošina, ka:
3.3.1. Preces ir nelietota, kā arī tajās nav iebūvētas lietotas vai atjaunotas detaļas, visas Prece ir brīva no jebkādiem apgrūtinājumiem no trešo personu puses, nevienam citam nav pārdota, uzdāvināta, ieķīlāta, iznomāta, izīrēta, nepastāv strīds par tās piederību un ierobežojumi vai aizliegumi tās nodošanai PIRCĒJA īpašumā un ka attiecībā uz preci nav veikti darījumi par labu trešajām personām, kas varētu apgrūtināt to izmantošanu, valdījumu un nodošanu PIRCĒJA īpašumā;
3.3.2. Prece ir kvalitatīva, bez bojājumiem, pilnībā funkcionējoša un piegādāta ražotāja noteiktajā komplektācijā. Reizē ar Preces piegādi PIEGĀDĀTĀJS nodod PIRCĒJAM arī visu dokumentāciju par Preci, tajā skaitā tās uzstādīšanas un lietošanas un citas instrukcijas, sertifikātus, tehnisko dokumentāciju, u.tml.;
3.3.3. Prece ir legāli iegādāta no ražotāja vai tā autorizētiem pārstāvjiem un ir veikti visi maksājumi attiecībā uz Preces iegādi, importu, transportu un uzglabāšanu līdz Preces piegādes pabeigšanai;
3.3.4. Ir izpildītas visas saistības, kas nosaka Preces ievešanas un izmantošanas legalitāti Latvijas Republikā.

4. PIRCĒJA TIESĪBAS UN PIENĀKUMI
4.1. PIRCĒJS apņemas:
4.1.1. nodrošināt Preces apmaksu, saskaņā ar Līguma 5.punktā noteikto kārtību;
4.1.2. nodot PIEGĀDĀTĀJA rīcībā visu nepieciešamo informāciju, kas nepieciešama Līguma kvalitatīvai izpildei;
4.1.3. informēt rakstveidā PIEGĀDĀTĀJU par atklātajiem Preces trūkumiem, ja tā ir nekvalitatīva, nepilnīga, kā arī, ja tiek konstatēti citi apstākļi, kas neatbilst Līguma noteikumiem.

5. LĪGUMA SUMMA UN NORĒĶINU KĀRTĪBA
5.1. Līguma summa par visu Līguma priekšmetu ir 23000.00 EUR bez pievienotās vērtības nodokļa 21% (turpmāk – PVN) (divdesmit trīs tūkstoši euro, 00 centi), PVN : 4830 EUR (četri tūkstoši astoņi simts trīsdesmit euro, 00 centi), kopējā Līguma summa ar 21% PVN ir 27830 EUR (divdesmit septiņi tūkstoši astoņi simti trīsdesmit euro, nulle centi ), turpmāk – Līguma summa.
5.2. PIRCĒJS par Preci samaksu veic 30 (trīsdesmit) dienu laikā pēc attiecīgas Preces saņemšanas Līgumā norādītajā adresē, Preces piegādes dokumenta abpusējas parakstīšanas un e rēķina saņemšanas, maksājumu veicot bezskaidra norēķina veidā pārskaitot naudas līdzekļus uz PIEGĀDĀTĀJA norādīto bankas kontu.
5.3. PIEGĀDĀTĀJS sagatavo un iesniedz PIRCĒJAM apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
5.4.  PIRCĒJAM ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
5.5. Ja PIRCĒJS ir iesniedzis nepareizi aizpildītu un/vai Līguma nosacījumiem neatbilstošu rēķinu, PIRCĒJS šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
5.6. Apmaksa skaitās izdarīta ar brīdi, kad PIRCĒJS ir veicis pārskaitījumu uz PIEGĀDĀTĀJA norādīto norēķinu kontu.


6. GARANTIJAS NOTEIKUMI
6.1. Garantija ir PIEGĀDĀTĀJA apliecinājums, ka Prece vai tās sastāvdaļas garantijas laikā saglabās Līguma pielikumā un Preces tehniskajā dokumentācijā norādītās lietošanas īpašības, drošumu un izpildījumu un PIEGĀDĀTĀJS uzņemas uz sava rēķina veikt preces remontu vai aizstāšanu ar līdzvērtīgu Preci saskaņā ar šiem garantijas noteikumiem.
6.2. Ja pēc abpusējas pavaddokumenta parakstīšanas, atklājas slēpti defekti un trūkumi, Preču neatbilstība tehniskajai specifikācijai vai Preču funkcionalitātei, ko nevarēja pamanīt Preču pieņemšanas brīdī, tiek sagatavots defekta akts - pretenzija, kurā Pircējs norāda atklātos trūkumus un, kuru nosuta Līgumā norādītajam PIEGĀDĀTĀJA pārstāvim.
6.3. Pircēja norādītie trūkumi vai defekti jānovērš ne vēlāk kā 5 (piecu) darba dienu laikā no pretenzijas nosūtīšanas dienas vai jāsniedz argumentācija, kādēļ nepiekrīt norādītajiem tūkumiem. Ja garantijas remonta veikšanai nepieciešama preču nogādāšana servisā, piegādātājs garantijas periodā to nodrošina uz sava rēķina, ieskaitot transportēšanu uz servisu un atpakaļ.
6.4. Garantija nav spēkā tikai tad, ja Prece ir bojāta:
6.4.1. uguns, ūdens vai zibens spēriena iedarbībā;
6.4.2. PIRCĒJA veikta remonta rezultātā;
6.4.3. preces, citu ķermeņu kritiena vai tādas mehāniskas iedarbības rezultātā, kas nevarēja rasties preci normāli ekspluatējot;
6.4.4.  ja Prece ekspluatēta pārsniedzot ražotāja noteikto darba temperatūru.
6.5. PIEGĀDĀTĀJS nodrošina Precēm Līguma pielikumā noteikto garantijas laiku.

7. ATBILDĪBA
7.1. PIEGĀDĀTĀJS ir atbildīgs par zaudējumiem, kas PIRCĒJAM nodarīti PIEGĀDĀTĀJA vai PIEGĀDĀTĀJA pilnvarotu personu vainas dēļ. Šādos gadījumos PIEGĀDĀTĀJA atbildības maksimālais apmērs tiek noteikts šī Līguma kopējās summas apmērā.
7.2. Līdzēji tiek atbrīvoti no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgais no Līdzējiem (vai Līdzēji kopā) nevarēja ne paredzēt, ne novērst, ne ietekmēt, un par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, valsts varas, pārvaldes un pašvaldību ārējie normatīvie akti, kas tieši ietekmē Līguma izpildi.
7.3. Līdz brīdim, kad PIEGĀDĀTĀJS ir nodevis Preces PIRCĒJAM, visu risku par to, ka Preces iet bojā vai tiek bojātas, uzņemas PIEGĀDĀTĀJS.
7.4. Katrs no Līdzējiem, kuru Līguma ietvaros ietekmē nepārvaramas varas apstākļi, nekavējoties par to informē otru Līdzēju.
7.5. Ja Līguma 7.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 3 mēnešus, tad katrs no Līdzējiem ir tiesīgs atteikties no turpmākas Līgumā noteikto pienākumu pildīšanas, un šādā gadījumā neviens no Līdzējiem nav tiesīgs prasīt no otra līdzēja zaudējumu atlīdzību, kas saistīta ar Līguma pārtraukšanu.

8. SODA SANKCIJAS
8.1. Ja PIEGĀDĀTĀJS neveic Preču piegādi Līguma 2.1. punktā noteiktajā termiņā vai neveic citas Līgumā uzņemtās saistības, PIEGĀDĀTĀJS par katru nokavēto dienu bezierunu kārtībā maksā PIRCĒJAM līgumsodu 0.5% (nulle, komats, pieci procenti) apmērā no Līguma summas, bet ne vairāk kā 10% (desmit procentu) no Līguma 5.1.punktā norādītās Līguma summas.
8.2. Ja PIRCĒJS neveic samaksu Līguma 5.2. punktā noteiktajā termiņā, PIRCĒJS par katru nokavēto dienu bezierunu kārtībā maksā PIEGĀDĀTĀJAM līgumsodu 0,5% (nulle, komats, pieci procents) apmērā no Līguma summas, bet ne vairāk par 10% (desmit procentu) no laikā nesamaksātās summas.
8.3. Termiņa kavējuma gadījumā Līguma 8.1. un 8.2. punktā noteiktais līgumsods tiek aprēķināts par periodu, kas sākas nākamajā kalendārajā dienā pēc Līgumā noteiktā saistību izpildes termiņa un ietver dienu, kurā saistības tiek izpildītas.
8.4. Līgumsoda nomaksa nav uzskatāma par zaudējumu atlīdzību un neatbrīvo Līdzējus no Līgumā uzņemto saistību izpildes.

9. LĪGUMA GROZĪŠANA UN IZBEIGŠANA
9.1. Līdzējiem, abpusēji vienojoties un noformējot šo vienošanos rakstiski, ir tiesības grozīt Līgumu, ievērojot Publisko iepirkumu likuma 61. pantā un citos normatīvajos aktos noteikto.
9.2. PIEGĀDĀTĀJS ir tiesīgs aizstāt Līgumā norādīto Preci ar citu tās modeli, ja PIEGĀDĀTĀJA piedāvājumā norādītā Preces modeļa ražošana ir pārtraukta pēc PIEGĀDĀTĀJA piedāvājuma iesniegšanas un to apliecina attiecīgās Preces ražotājs vai izplatītājs, vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. PIEGĀDĀTĀJS var aizstāt Līgumā norādīto Preci ar citu tās modeli, kas ir ekvivalents vai labāks par Tehniskajā specifikācijā (Līguma 1.pielikums) noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā Līguma pielikums, ko parakstījušas abas līgumslēdzējas puses. Preces cena paliek nemainīga. PIRCĒJAM ir tiesības, bet nav pienākums apstiprināt Preces modeļa aizstāšanu.
9.3. PIRCĒJAM ir tiesības vienpusēji atkāpties no Līguma bez PIEGĀDĀTĀJA piekrišanas šādos gadījumos:
9.3.1. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats PIRCĒJS;
9.3.2. PIEGĀDĀTĀJS ir nokavējis Līguma izpildes termiņu vairāk kā 10 darba dienas;
9.3.3. PIEGĀDĀTĀJS ir patvaļīgi pārtraucis Līguma izpildi, tai skaitā, ja PIEGĀDĀTĀJS nav sasniedzams juridiskajā vai faktiskajā adresē;
9.3.4. ir pasludināts PIEGĀDĀTĀJA maksātnespējas process vai iestājas citi apstākļi, kas liedz vai liegs PIEGĀDĀTĀJAM turpināt Līguma izpildi saskaņā ar Līguma noteikumiem vai kas negatīvi ietekmē PIRCĒJA tiesības, kuras izriet no Līguma;
9.3.5. PIRCĒJS ir tiesīgs vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. PIRCĒJAM  ir tiesības vienpusēji izbeigt līgumu arī gadījumā, ja pirms iepirkuma līguma noslēgšanas attiecīgie apstākļi bija pastāvējuši, bet PIRCĒJAM tie nebija zināmi.
9.3.6. Līguma turpmāku izpildi padara neiespējamu nepārvarama vara.
9.4. Līguma 11.3. punktā noteiktajos gadījumos Līgums uzskatāms par izbeigtu nākamajā dienā pēc PIRCĒJA paziņojuma par atkāpšanos (vēstule ar drošu elektronisko parakstu, kas nosūtīta uz PIEGĀDĀTĀJA e-pasta adresi) nosūtīšanas dienas.

10. APAKŠUZŅĒMĒJU UN PERSONĀLA NOMAIŅAS UN JAUNU APAKŠUZŅĒMĒJU PIESAISTES KĀRTĪBA
10.1. Līguma izpildē PIEGĀDĀTĀJA piedāvājumā apakšuzņēmēja nomaiņa un/vai jauna apakšuzņēmēja piesaiste notiek saskaņā ar Publisko iepirkumu likuma 62. pantu. 
10.2. PIEGĀDĀTĀJS nav tiesīgs bez saskaņošanas ar PIRCĒJU veikt PIEGĀDĀTĀJA iesniegtajā piedāvājumā norādītā apakšuzņēmēja nomaiņu un iesaistīt papildu apakšuzņēmējus Līguma izpildē. PIRCĒJS ir tiesīgs prasīt apakšuzņēmēja viedokli par nomaiņas iemesliem. 
10.3. PIEGĀDĀTĀJA Iepirkumā iesniegtajā piedāvājumā norādītā personāla nomaiņa pieļaujama tikai ar PIRCĒJA piekrišanu. PIRCĒJS nepiekrīt PIEGĀDĀTĀJA piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.
10.4. PIRCĒJS nepiekrīt Iepirkumā iesniegtajā PIEGĀDĀTĀJA piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām; 
10.4.2. tiek nomainīts apakšuzņēmējs, uz kura iespējām Iepirkumā PIEGĀDĀTĀJS balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;  
10.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
10.4.4. apakšuzņēmēja maiņas rezultātā tiktu izdarīti tādi grozījumi PIEGĀDĀTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.5. PIRCĒJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā PIEGĀDĀTĀJA piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.6. Pārbaudot jaunā apakšuzņēmēja atbilstību, PIRCĒJS piemēro Publisko iepirkumu likuma           42. panta noteikumus un izslēgšanas iemeslu pārbaudi veic tajā datumā, kad PIRCĒJS lemj par atļaujas sniegšanu PIEGĀDĀTĀJM nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad PIEGĀDĀTĀJA lūgums par apakšuzņēmēja nomaiņu iesniegts PIRCĒJAM.
10.7. PIRCĒJS pieņem lēmumu atļaut vai atteikt PIEGĀDĀTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no PIEGĀDĀTĀJA visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

11. CITI NOSACĪJUMI
11.1. Līdzēji veic un ir atbildīgi par sarakstes un citas ar Līguma izpildi saistītās dokumentācijas uzturēšanu tādā kārtībā, kas ļautu viennozīmīgi identificēt veiktos darbus un radītu skaidru priekšstatu trešajām pusēm par Līguma saistību izpildes gaitu, kā arī atbilstu Latvijas Republikā spēkā esošajiem normatīvajiem aktiem attiecībā uz lietvedību, grāmatvedību un citām jomām, kas ir attiecināmas uz Līguma saistību izpildi.
11.2. PIEGĀDĀTĀJS nedrīkst izdot jebkādu paziņojumu, informāciju trešajām pusēm, kas attiecas uz Līguma izpildi, vai citādi izpaust informāciju, kas iegūta Līguma izpildes rezultātā, izņemot, ja PIRCĒJS tam ir devis iepriekšēju rakstisku piekrišanu.
11.3. Līgumā PIEGĀDĀTĀJAM noteiktie saistību izpildes noteikumi attiecas arī uz trešajām pusēm, kuras PIEGĀDĀTĀJS ir piesaistījis.
11.4. Visi strīdi sakarā ar Līguma izpildi tiek risināti sarunu ceļā, bet, nepanākot savstarpēju vienošanos, tie tiek izšķirti Latvijas Republikas tiesā pēc PIRCĒJA juridiskās adreses atrašanās vietas.
11.5. Visi papildinājumi un izmaiņas Līgumā tiek noformētas rakstiski, kā šī Līguma pielikumi un ir spēkā tikai pēc abu Līdzēju parakstīšanas. 
11.6. Līdzēju pilnvarotie pārstāvji šā līguma izpildē:
11.6.1. PIEGĀDĀTĀJA  pārstāvis: Marija Meirupska, e-pasts: marija@armetech.lv, tālrunis: +371 25603333.
11.6.2. PIRCĒJA pārstāvis:  Leonīds Koļesņikovs, e-pasts: lkolesnikovs@edu.riga.lv, tālrunis +371 27577881.

12. LĪGUMA SPĒKĀ ESAMĪBA
12.1. Līgums stājas spēkā no abpusējas parakstīšanas dienas un ir spēkā līdz Līdzēju saistību pilnīgai izpildei.
12.2. Līgumam ir pievienots šādi pielikumi:
12.3.   Pielikums Nr.1-Tehniskā specifikācija/Tehniskais piedāvājums.
12.4.   Pielikums Nr.2- Piegādātāja Finanšu piedāvājums (izdruka no EIS).










13. LĪDZĒJU REKVIZĪTI UN PARAKSTI



	Maksātājs
Rīgas valstspilsētas pašvaldība
Rātslaukums 1, Rīga, LV-1050
Reģ.Nr. LV90011524360
Luminor Bank AS
kods RIKOLV2X
konts LV63RIKO0021000916071

PIRCĒJS
IKSD iestāde: BJC “Daugmale”
Jēkabpils iela 19a LV-1003
Iestādes kods: 2102476


Direktors E. Šāblis*
	PĀRDEVĒJS

SIA “ARMETECH”
Reģistrācijas Nr. 40003814527 
Juridiskā adrese: Kopiela 4, Ozolnieki, Ozolnieku pag. 
LV-3018, Jelgavas nov.,
Tālrunis: 29400333
e-pasts: info@armetech.lv
Banka: AS SEB banka
Kods: UNLALV2X
Konts: LV39UNLA0055000579845


Valdes loceklis M.Meirupska*






*ŠIS IEPIRKUMA LĪGUMS IR ELEKTRONISKI PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU

